Άινουρ

Οι Άινουρ (Άινου, ο ενικός) (Ainur) είναι δημιουργήματα του Άγγλου συγγραφέα, φιλόλογου, ποιητή και ακαδημαϊκού Τζον Ρόναλντ Ρούελ Τόλκιν, και αναφέρονται στο Σιλμαρίλλιον, σε 2 μικρής έκτασης έργα, το Αϊνουλίνταλε (Ainulindalë) και το Βαλακουέντα (Valaquenta). 
Οι Άινουρ είναι αθάνατες οντότητες,  που υπήρξαν πριν τη δημιουργία της γης (Άρντα). Άινουρ ονομάζονται οι 14 Βάλαρ (συν τον Μέλκορ) και οι υπηρέτες τους/βοηθοί τους, οι Μάιαρ.

Περί Βάλαρ

Οι Άινουρ  δημιουργήθηκαν από τον Έρου τον Έναν, που στην Άρντα, τον αποκαλούν Ιλούβαταρ. Στην αρχή δημιουργήθηκαν οι 14 Βάλαρ και ο Μέλκορ, οι οποίοι ήταν: Μάνγουε, Ούλμο, Άουλε, Όρομε, Μάντος, Λόριεν,Τούλκας, οι 7 άντρες (Βαλαρ) και οι 7 γυναίκες (Βάλιερ): Βάρντα, Γιαβάννα, Νιέννα, Έστε, Βάιρε, Βάνα, Νέσσα. Αυτές οι 14 οντότητες/πνεύματα, είχαν την ικανότητα να λαμβάνουν ο,τι μορφή ήθελαν, (Ανθρώπων, Ξωτικών κ.ο.κ.). Ο Έρου τους έδειξε Το Όραμα της Μουσικής Του, με το το οποίο θα δημιουργούσαν την Άρντα, έτσι ο καθένας, ήταν υπεύθυνος για το δικό του κομμάτι, στη Μουσική αυτή. Τέλος, ο Μάνγουε και η Βάρντα ήταν αρχηγοί των Βάλαρ.

Περί Μάιαρ

Από την άλλη, οι Μάιαρ, ήταν οι βοηθοί και οι υπηρέτες των Βάλαρ. Ήταν και αυτοί πνεύματα που μπορούσαν να πάρουν ο,τι μορφή ήθελαν. Οι Μάιαρ είχαν κι αυτοί μεγάλη δύναμη, αλλά μόλις άφηναν τη μορφή που είχαν πάρει, έχαναν τη δύναμή τους, όπως συνέβη και στον Σάουρον. Πέρα από τον Σάουρον, άλλοι γνωστοί Μάιαρ ήταν ο Ολόριν, γνωστότερος ως Γκάνταλφ ο Γκρίζος, οι Μπαλρογκ, η Ουνγκόλιαντ, η Μέλιαν, μητέρα της Λούθιεν, ο Ράνταγκαστ και ο Σάρουμαν κ.τ.λ. Ενώ οι δυο αρχηγοί των Μάιαρ ήταν Εόνγουε και η Ίλμαρε, υπηρέτες, αντίστοιχα, των Μάνγουε και Βάρντα 
Ο καθένας, ωστόσο, Βάλαρ, είχε σίγουρα έναν Μάιαρ, ώστε να τον βοηθά. Πολλοί, όμως, από τους Μάιαρ αποπλανήθηκαν από τον Μέλκορ και τον ακολούθησαν. Ο Μέλκορ, δε δέχτηκε να φτιάξει ένα δικό του κομμάτι στη Μουσική του Έρου και αποστάτησε, εκ των πρώτων Άινουρ, όπου μέχρι τότε, ζούσαν στο Βάλινορ. Ο Μέλκορ δε συγκαταλέγεται μετά από όλα αυτά στους Βάλαρ, ενώ τα τα Ξωτικά, δεν προφέρουν ούτε το όνομά του, τον αποκαλούν Μόργκοθ.

Σκοπός

Ο Σκοπός τους είναι,  βάσει της Μουσικής του Έρου, να αναλάβει ο καθένας, Βάλαρ, μια ευθύνη, ώστε να φτιάξει τη δικιά του "μελωδία", στη Μουσική που τους έδειξε ο Έρου. Με βοηθούς, πάντα τους Μάιαρ. Ο Μέλκορ, όμως, ο οποίος ήταν ο δυνατότερος από τους Βάλαρ, θέλησε να φτιάξει δικιά του "μελωδία", ξένη ως προς τη Μουσική του Έρου. Ο Έρου, δίνοντάς όραση στους  Βάλαρ, τους έδειξε ένα όραμα, κι αντίκρισαν την Άρντα, με το πως θα έμοιαζε, με τη "μελωδία" του Μέλκορ, εκείνοι τρόμαξαν και στενοχωρήθηκαν βαθιά. Η ανυποταξία του Μέλκορ, που δε δεχόταν τον Έρου, και τις διαταγές του, προκάλεσε μεγάλη σύγχυση, καθώς, αρκετοί Μάιαρ ακολούθησαν τον Μέλκορ. Οι πιο γνωστοί από αυτούς ήταν: Σάουρον, Ουνγόλιαντ και οι Μπάλρογκ.  Ο Μέλκορ πήγε στην Άρντα  και κατέστρεφε ο,τι προσπαθούσαν να φτιάξουν οι υπόλοιποι, συνεχίζοντας έτσι, την ανυποταξία του.
Μετά την ολοκλήρωση της δημιουργίας τους, λίγοι Άινουρ συμμετείχαν στα γεγονότα, τα επόμενα. Μάλιστα οι Βάλαρ, μηδενός εξαιρουμένου, επέστρεψαν στο Βάλινορ και σταμάτησαν να συμμετέχουν στις εξελίξεις στην Άρντα. Ελάχιστες φορές βοήθησαν τα πλάσματα της Άρντα, όταν αυτό τους ζητήθηκε. 
Όλα αυτά, αποκλειστικά στην 1η Εποχή. Μετά την 1η Εποχή και έπειτα, δεν υπήρξε καμία ανάμειξη με την Άρντα ή τα πλάσματα της. Οι Μάιαρ, βεβαίως, συνέχισαν να δρουν ανάμεσα στα πλάσματα της Άρντα, με τον έναν ή τον άλλον τρόπο. Κυριότεροι εξ αυτών ήταν: ο Γκάνταλφ ο Γκρίζος, ο Ράνταγκαστ, ο Σάρουμαν και ο Σάουρον.

Το Γένος της Μέλιαν

Εκτός από τη σημασία των Μάιαρ που προαναφέρθηκαν, η Μέλιαν, είναι εξίσου σημαντική στην εξέλιξη, όλης της ιστορίας της Μέσης - Γης. Η Μέλιαν παντρεύτηκε τον Θίνκγολ, τον Βασιλιά της Ντόριαθ. Και  από την αγάπη τους θα γεννηθεί το ωραιότερο Παιδί του Ιλούβαταρ που υπήρξε ή που θα υπάρξει, η Λούθιεν.  Επίσης, οι απόγονοί τους, αρχικά θα κάνουν την πρώτη ένωση Ξωτικών κι Ανθρώπων (Μπέρεν και Λούθιεν), και θα γίνουν βασιλιάδες των Νουμενόριανς (Έλρος), και η γενιά τους φτάνει μέχρι και τον Άραγκορν.

Ετυμολογία

Ainu (Άινου) στη γλώσσα Quenya (Κουένια), σημαίνει ο άγιος, το αγγελικό πνεύμα. Κουένια ήταν μια από τις γλώσσες που δημιούργησε ο Τζ. Ρ. Ρ. Τόλκιν.